**Petale de bujori**

*Ina M.*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Cu boboci pastel în suflet , două tufe de bujori

Au crescut în cântul ploii, simfonie de fiori.

Așteptam picuri- secunde strânse în mănunchi de zile

Ca să văd florile –bulgări, prospețime de copile!

Într-o zi prinsă-n vâltoarea cenușiilor minute

Am trecut alunecând prin mirosul de dispute

Între cele două tufe care concurau în grații,

Coborau simțiri din ceruri, să le-aduc niscai ovații.

Nu am rezistat ispitei, am vrut să-mi intre-n tărâmuri

Roze, albe și ciclam, amintind plăceri din vremuri...

Așa am rupt cursul sevei și esența diafană,

Am mutat-o-n cămăruța care a rămas orfană

De iubire, bucurie, veselie ce-au murit

În momentul când prea multe încercări m-au năpădit.

În plămâni, inimă, suflet au pătruns tiptil bujorii

Și au parfumat cenușa zilelor dând sens culorii

Ce-a ajuns în colțul minții cu o veselie pură

Deschizând geamul iubirii, să sfărâme piatra dură

Care-a-nchis inima rece ce odată a fost fierbinte.

Florile în cămăruță se treceau fără cuvinte!

Bucuria, veselia și iubirea revenite,

Mi-au ținut tovărășie când duceam florile rupte

La culcare, în natură, să se-afunde-n somnul veșnic

Iar timpul să le-nvelească cu regretul meu vremelnic.

Încet, lacrimi de petale albe și ciclam au curs

Sub picioarele desculțe ce-au pășit tiptil prin vers...

De atunci în cămăruță este - ntregul Univers!